Clara Serra Sánchez

**Clara Serra Sánchez** nada en Madrid o 13 de setembro de 1982 é unha filósofa, investigadora, escritora e expolítica española especializada en feminismo. Foi deputada por Podemos na Asemblea de Madrid entre 2015 e 2019 e, posteriormente e até o 2019, por Más Madrid. Desde 2020 colabora como investigadora na Universidade de Barcelona, centrándose nos temas da construción e representación das identidades e nos estudos sobre a masculinidade, así como na cuestión do consentimento no contexto da liberdade sexual desde unha formulación política e filosófica.

Clara Serra participou durante os seus anos universitarios nos movementos estudantís en defensa da universidade pública e no movemento feminista. O feminismo foi para ela unha materia de interese tanto política como teórica. O seu tema de investigación foi sempre o de abordar as grandes cuestións da filosofía contemporánea, tanto o problema do suxeito como o problema da soberanía, desde unha perspectiva pola cal é imprescindible a teoría feminista. Impartiu seminarios na Facultade de Filosofía da Universidade Complutense de Madrid en calidade de colaboradora honorífica en cursos tales como "A importancia política do corpo", coordinado por Luisa Posada Kubissa e coa colaboración de Rebeca Moreno Balaguer e Daniel Iraberri Pérez.

## Biografía 
Clara Serra licenciouse en Filosofía pola Universidade Complutense de Madrid, posteriormente realizou un Máster en Estudos Avanzados de Filosofía e outro en Estudos Interdisciplinares de Xénero. Durante esta época participou nas protestas contra o Plan Bolonia e no movemento estudantil contra o mercantilismo da universidade e en defensa da universidade pública. Unha vez licenciada exerceu de profesora de instituto ensinando filosofía durante seis anos ata que foi elixida deputada da Asemblea de Madrid. Así mesmo, foi colaboradora honorífica na Universidade Complutense participando en seminarios e cursos académicos.

Comezou a participar en Podemos desde os primeiros pasos do proxecto, como membro do círculo de feminismos de Madrid, pasando logo a ser elixida conselleira cidadá estatal na asemblea estatal de Vistalegre. O 15 de novembro de 2014 foi nomeada responsable da área de Muller e Igualdade –posteriormente Área de Igualdade, Feminismos e Sexualidades– do Consello Cidadán estatal de Podemos.

Foi elixida deputada da Asemblea de Madrid nas eleccións á Asemblea de Madrid de 2015. A súa irmá pequena, Isabel, tamén foi elixida deputada da mesma lexislatura. Posteriormente, Clara Serra foi designada presidenta da Comisión de Muller e vogal da Comisión de Sanidade.

Despois da renuncia de Lorena Ruiz-Huerta á portavocía do Grupo Parlamentario de Podemos na Asemblea, Serra foi elixida dentro dos membros do grupo para substituíla.

Foi considerada aliñada coas formulacións de Íñigo Errejón, ata que rompeu con el por diferenzas políticas cando este deu o salto á política nacional en outubro de 2019.

## Traxectoria 
Clara Serra participou durante os seus anos universitarios nos movementos estudantís en defensa da universidade pública e no movemento feminista. O feminismo foi para ela unha materia de interese tanto política como teórica. O seu tema de investigación foi sempre o de abordar as grandes cuestións da filosofía contemporánea, tanto o problema do suxeito como o problema da soberanía, desde unha perspectiva pola cal é imprescindible a teoría feminista. Impartiu seminarios na Facultade de Filosofía da Universidade Complutense de Madrid en calidade de colaboradora honorífica en cursos tales como "A importancia política do corpo", coordinado por Luisa Posada Kubissa e coa colaboración de Rebeca Moreno Balaguer e Daniel Iraberri Pérez.miniatura|Clara Serra, Miguel Urbán e Luis Alegre en Madrid, 4 de abril de 2012|esquerdaFoi nomeada en 2014 responsable estatal da área de Igualdade, Feminismos e Sexualidades de Podemos. O seu pensamento apóiase en autores como Michel Foucault, Ernesto Laclau ou Judith Butler.

No Consello Cidadán Estatal celebrado o 17 de decembro de 2016 foi elixida para formar parte do equipo técnico encargado de dirixir Podemos ata que a II Asemblea Cidadá elixise un novo Consello Cidadán, con Pablo Echenique á cabeza. Posteriormente, foi elixida para formar parte do Consello Cidadán de Podemos na segunda asemblea xeral do partido celebrada o 12 de febreiro de 2017.
En febreiro de 2019 abandonou Podemos para unirse a Más Madrid como número dous na lista da Comunidade de Madrid. Renunciou ao seu escano por diferenzas co seu partido o 7 de outubro de 2019.miniatura|Clara Serra en Xixón durante as III xornadas da Escola de Pensamento Feminista organizadas por AMA en xullo de 2022En 2020 volveu á vida académica como investigadora na Universidade de Barcelona centrándose no tema do consentimento en torno ao que xira a súa tese doutoral, na construción e representación das identidades e no estudo sobre a masculinidad. Colabora asiduamente con artigos de opinión en xornais como El País ou Eldiario.es, analizando aspectos de actualidade política e social vinculados coas súas investigacións.

É defensora dun feminismo inclusivo, plural, que dá valor ao disenso e ao diálogo entre as discrepancias. Un feminismo en alianza con outros movementos sociais e que interpela aos homes. En definitiva, Serra alíñase, reflexiona e promove o denominado *feminismo do 99 por cento*. En coherencia con iso, coordinou obras como *Alianzas rebeldes*, así como dirixiu o podcast *Os homes de verdade teñen curvas*.

## Obra 
* 
* 
* 
* 

## Notas